section_heading: Patti Smith Group 1974. – 1979.
paragraph_text: Do 1974. Patti Smith bila je već samostalni izvođač, u početku zajedno s gitaristom i rock arhivistom Lennyjem Kayeom, kasnije s kompletnim sastavom u sastavu Lenny Kaye, Ivan Kral na basu, Jay Dee Daugherty na bubnjevima i Richard Sohl na klaviru. Ivan Kral bio je izbjeglica iz Čehoslovačke, izbjegao nakon pada Aleksandra Dubčeka 1968. Financirani od strane Sama Wagstaffa, sastav je 1974. snimio prvi snigl, "Hey Joe / Piss Factory". Strana A bila je verzija rock standarda s dodatkom teksta o odbjegloj nasljednici Patty Hearst ("Patty Hearst, you're standing there in front of the Symbionese Liberation Army flag with your legs spread, I was wondering were you gettin' it every night from a black revolutionary man and his women...").<ref> Strana B opisuje bespomoćnu mržnju koju je Patti Smith osjećala radeći na tvorničkoj traci i spas koji je otkrila u ukradenoj knjizi francuskog pjesnika Arthura Rimbauda Illuminations.